LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2022 M. RUGSĖJO 19 D. ĮSAKYMO NR. D1-302 „DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, IŠMOKĖTŲ PROJEKTO NR. VP3-3.1-AM-01-V-02-093 VYKDYTOJUI UŽDARAJAI AKCINEI BENDROVEI „SKUODO VANDENYS“, GRĄŽINIMO“ PAKEITIMO

2022 m. lapkričio 15 d. Nr. D1-360

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 11 ir 14 punktus, atsižvelgdamas į uždarosios akcinės bendrovės „Skuodo vandenys“ (toliau – projekto vykdytojas) 2022 m. spalio 11 d. raštu Nr. VR1-516 „Dėl projekto Nr. VP3-3.1-AM-01-V-02-093 lėšų grąžinimo“ ir 2022 m. spalio 17 d. raštu Nr. VR1-532 „Dėl 2022 m. spalio 10 d. rašto Nr. VR1-516 patikslinimo“ pateiktą motyvuotą prašymą atidėti projekto vykdytojui išmokėtų lėšų, kurios Lietuvos Respublikos aplinkos ministro 2022 m. rusėjo 19 d. įsakymu Nr. D1-302 „Dėl Europos Sąjungos finansinės paramos ir bendrojo finansavimo lėšų, išmokėtų projekto Nr. VP3-3.1-AM-01-V-02-093 vykdytojui uždarajai akcinei bendrovei „Skuodo vandenys“, grąžinimo“ pripažintos grąžintinomis, grąžinimo terminą:

1.	Pakeičiu Lietuvos Respublikos aplinkos ministro 2022 m. rugsėjo 19 d. įsakymą Nr. D1-302 „Dėl Europos Sąjungos finansinės paramos ir bendrojo finansavimo lėšų, išmokėtų projekto Nr. VP3-3.1-AM-01-V-02-093 vykdytojui uždarajai akcinei bendrovei „Skuodo vandenys“, grąžinimo“ ir 1 punktą išdėstau taip:

„1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra 36 134,99 Eur (trisdešimt šeši tūkstančiai šimtas trisdešimt keturi eurai 99 ct), iš jų 32 331,31 Eur (trisdešimt du tūkstančiai trys šimtai trisdešimt vienas euras 31 ct) – Europos Sąjungos fondų lėšos, 3 803,68 Eur (trys tūkstančiai aštuoni šimtai trys eurai 68 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip iki 2023 m. rugsėjo 19 d. privalo dalimis pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius, kurių dydį kiekvieną metų ketvirtį nustato finansų ministras, už kiekvieną uždelstą dieną;

1.4. jei projekto vykdytojas šio įsakymo 1.1 papunktyje nurodytų lėšų negrąžina per 90 dienų nuo šio įsakymo įsigaliojimo dienos, jis moka palūkanas, kurių dydį kiekvieną metų ketvirtį nustato finansų ministras.“

2. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo projekto vykdytojui dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo projekto vykdytojui dienos.

Aplinkos ministras	Simonas Gentvilas